Yekaterina Xlebnikova: “Bakıda poeziya axşamı keçirmək istərdim və inanıram ki, oxuculara ən yaxın və xoş duyğular bəxş edəcək qədər şanslı olacağam” - XALQQAZETI.COM
Yekaterina Xlebnikova: “Bakıda poeziya axşamı keçirmək istərdim və inanıram ki, oxuculara ən yaxın və xoş duyğular bəxş edəcək qədər şanslı olacağam”
Bu gün öz yaradıcılığında Azərbaycana yer ayıran qeyri-azərbaycanlılar az deyil. Onlar ən səmimi şəkildə ölkəmizə və xalqımıza qarşı sayğılarını fəaliyyətləri ilə nümayiş etdirirlər. Onlardan biri tanınmış rusiyalı şairə Yekaterina Xlebnikovadır. Qeyd edək ki, şair Yekaterina Xlebnikova 18 may 1985-ci ildə Novosibirsk şəhərində anadan olub. İki ali və musiqi təhsili alıb. Saysız şeir müsabiqələrinin qalibi olub. Onun əsərləri dünya oxucularının qəlbini oxşayır. İndi Yekaterina şeirlərini yerli səhnələrdə və qastrol səfərlərində oxuyur.
-Hər şey uşaqlıqdan başladı. Həmişə qafiyələr fikirləşirdim və hər dəfə daha bacarıqlı və daha çevik idim. Rəfiqələrim üçün şeirlər yazdım və onlar da sevdiyi insanlara göndərirdilər. Buna görə də ilk dəfə daxilimdə şeir yazmaq tələbini hiss etdim (sevgi etirafları üçün çox sifariş var idi).
- Azərbaycanda ilk dəfə 2014-cü ildə olmuşam. “Avroviziya” musiqi yarışmasının finalında iştirak etdim. Şəhərdə insanların qonaqpərvərliyi məni yaxşı mənada təəccübləndirdi. İndi bizim həm Rusiyada, həm də Bakıda ailəvi münasibətimiz olan çoxlu azərbaycanlı dostlarımız var. Bakıda müasir binalara qədim şəhərin harmoniyası var, daş döşənmiş küçələr və ideal hamar yollar insanı heyrətləndirir. Yeməkləriniz isə necə də dadlıdır! Bu yeməklər hər hansı qurmana həzz verir. Bütün bunlar, həm də Xəzərin romantikası ilə əhatələnib.
Müasirlərdən Leyla Əliyevanın fəlsəfi düşüncəli əsərləri ilə tanışam. Ölkənizdəki oxucularım və həmkarlarımla görüşməkdən məmnun olardım.
-Təxminən 5 dəfə Azərbaycana gəldikdən sonra Qəbələ rayonuna baş çəkə bildim. Lahıc kəndində də oldum və milli geyim dəstinizdən geyindim. Ağsu keçidində səhər yeməyi yeyib, insanlarla səmimi söhbət etdik. Ətrafdakı hava və təbiət - şairin gözləri və fantaziyası üçün böyük bir zövq idi. Ona görə də ailəmlə, dincəlmək üçün buraya qayıtmaq qərarına gəldim. Həyat yoldaşım və mən böyük dostlar qrupu ilə çox yerdə olmuşuq. Amma tərəddüd etmədən deyə bilərəm ki, bu, mənim səfərlərim içərisində ən yadda qalanlarından biridir. Təəccüblü və fərqli, qeyri-adi Azərbaycan haqqında ilk şeirimi yazdım: